ai4bharat/Pralekha huggingface dataset:
وزارت خزانہ
محکمہ انکم ٹیکس نے گروگرام میں تلاشی کی کاروائیاں انجام دیں
محکمہ انکم ٹیکس نے 10.11.2021 کو دو گروپس پر تلاشی اور ضبطی کی کارروائیاں کیں، جن میں سے ایک ریئل اسٹیٹ اور ہوٹل کے کاروبار میں مصروف تھا اور دوسرا گروگرام میں آلات اور ساز و سامان بنانے والا گروپ ہے۔
ریئل اسٹیٹ میں بے حساب سرمایہ کاری، بے حساب فروخت اور خریداری، اسٹاک میں فرق، شیل کمپنیوں کے حصول، بے نامی جائیدادوں اور لین دین، جعلی غیر محفوظ قرضوں اور حصص کی درخواست کی رقم، کیپٹل گین کی چوری وغیرہ سے متعلق متعدد مجرمانہ دستاویزات اور الیکٹرانک ڈیٹا پائے گئے اور انھیں قبضے میں لیا گیا۔ اس کے علاوہ ایک گروپ میں خاندان کے افراد کی جانب سے کسی بھی اہلیت یا کاروباری انتظام میں شرکت کے بغیر تنخواہ اور معاوضے کی مد میں بھاری رقوم وصول کرنے کے شواہد ملے ہیں اور انھیں ضبط کر لیا گیا ہے۔
کُل 3.54 کروڑ روپے کی نقدی اور 5.15 کروڑ روپے کے زیورات ضبط کیے گئے ہیں۔ مجموعی طور پر 18 بینک لاکرز پر پابندی عائد کی گئی ہے۔
ان گروپس پر تلاشی کی کارروائی کے نتیجے میں 600 کروڑ روپے کی بے حساب آمدنی کا پتہ چلا ہے۔
مزید تحقیقات جاری ہیں۔
اسٹیل کی وزارت
آر آئی این ایل نے ہومی بھابھا کینسر ہسپتال اور تحقیقی مرکز  وشاکھا پٹنم کے تعاون و اشتراک سے تمباکو نوشی کے نقصانات کے بارے میں بیداری پروگرام کا اہتمام کیا
آزادی کا امرت مہوتسو جشن کے ایک حصہ کے طور پر، ڈبیلو ایچ او کی ’نو ٹوبیکو مہم‘ سے ہم آہنگی قائم کرتے ہوئے، وشاکھا پٹنم اسٹیل پلانٹ کے وشاکھا اسٹیل جنرل ہسپتال  نے ہومی بھابھا کینسر ہسپتال اور تحقیقی مرکز  وشاکھا پٹنم کے تعاون و اشتراک سے آج ایم پی ہال- اُکّو کلب میں، ’تمباکونوشی کے نقصانات ‘کے موضوع پر ایک بیداری پروگرام منعقد کیا ، جس کامقصد عوام کے درمیان تمباکو نوشی کے نقصانات کے بارے میں بیداری پیدا کرنا اور تمباکو سے مبرا معاشرے کو فروغ دینا تھا۔
مہمان ذی وقار آر آئی این ایل کے چیف منیجنگ ڈائرکٹر جناب اتُل بھٹ نے، ڈاکٹر اُمیش مہنت شیٹی، ڈائرکٹر ، آر آئی این ایل کے ڈائرکٹر حضرات، سی وی او ، ڈاکٹر پرکاش اور بیداری پروگرام کی مہمان اسپیکر ڈاکٹر دولوروسا فرنانڈیز ، اسسٹنٹ پروفیسر، ڈپارٹمنٹ آف پری وینٹو آنکولوجی کی باوقار موجودگی میں بیداری پروگرام کا آغاز کیا۔
اس موقع پر بات کرتے ہوئے، آر آئی این ایل کے چیف منیجنگ ڈائرکٹر جناب اتُل بھٹ نے مزید بیداری کیمپوں اور اسکریننگ پروگراموں کا اہتمام کرتے ہوئے ملازمین اور ان کے کنبہ اراکین کو تمباکو سے لاحق ہونے والی بیماریوں سے تحفظ فراہم کرانے کے لیے، مانع تمباکو پروگراموں کو شدت کے ساتھ آگے بڑھانے پر زور دیا۔انہوں نے بچوں سے مانع تمباکو مہمات کو عام کرنے کے لیے سفراء کا کردار ادا کرنے کی اپیل کی۔ انہوں نے سبھی کے لیے ایک ازحد مفید سیشن کا اہتمام کرنے کے لیے وی ایس جی ایچ کی اجتماعی کوششوں کی ستائش کی۔
مہمان اسپیکر ڈاکٹر دولوروسا فرنانڈیز نے اپنی تقریر میں ملک میں تمباکو نوشی کے معاملات میں زبردست اضافہ کے اثرات پر زور دیا، جس کے نتیجہ میں منھ کے کینسر کے معاملات اور اس سے متعلق اموات میں تیزی کے ساتھ اضافہ رونما ہو رہا ہے۔ موصوفہ نے اس بات پر بھی زور دیا کہ تمباکو سے متعلق مصنوعات، مارکیٹنگ اور اس کے استعمال سے متعلق پالیسی میں تبدیلیوں کے لیے اس مسئلے کو مؤثر انداز میں کیسے اٹھایا جائے۔ اسپیکر نے تمباکو مصنوعات کی لت چھوڑنے اور صحت پر اس کے مثبت اثرات اور ملک کی معیشت کے بارے میں حل بھی پیش کیے۔
تمام معزز مدعوئین اور شرکاء نے ’’تمباکو استعمال نہ کرنے ‘‘ کا عہد لیا۔ پروگرام کا اختتام زندگی کے مختلف شعبوں سے تعلق رکھنے والے شرکاء کے ساتھ ایک باہم اثرپذیر سیشن کے ساتھ ہوا۔
صحت اور خاندانی بہبود کی وزارت
کووڈ-19 ویکسی نیشن اپ ڈیٹ
ملک بھر میں 16 لاکھ سے زیادہ صحت کارکنوں کو ٹیکے لگائے گئے
ویکسی نیشن مہم کے 9ویں دن 5 ریاستوں میں شام ساڑھے سات بجے تک 31466 مستحقین کو ٹیکے لگائے گئے
کووڈ-19 کے خلاف ویکسین لگائے کے بڑے پیمانے پر چلائی جانے والی ملک گیر مہم کے 9ویں دن 5 ریاستوں میں 31 ہزار سے زیادہ صحت کارکنوں کو ٹیکے لگائے گئے۔
آج شام ساڑھے سات بجے تک درج ذیل ریاستوں میں 31466 مستحقین کو ٹیکے لگائے گئے۔ تفصیل حسب ذیل ہے: ہریانہ ، کرناٹک ، پنجاب ، راجستھان  اور تمل ناڈو ۔ آج شام ساڑھے چھ بجے تک ویکسی نیشن کے 693 سیشنس ہوئے۔
عبوری رپورٹ کے مطابق آج شام ساڑھے سات بجے تک 28613 سیشنس میں مجموعی طور پر 16 لاکھ سے زیادہ صحت ورکروں کو ٹیکے لگائے جاچکے ہیں۔
آج کی حتمی رپورٹ دیر رات تک مکمل ہوجائے گی۔
|
|
نمبر شمار
|
|
ریاستیں/ مرکز کے زیر انتظام خطے
|
|
ٹیکہ لگوانے والے مستحقین کی تعداد
|
|
1
|
|
جزائر انڈوبار و نکوبار
|
|
1998
|
|
2
|
|
آندھرا پردیش
|
|
1,47,030
|
|
3
|
|
اروناچل پردیش
|
|
6,511
|
|
4
|
|
آسام
|
|
13,881
|
|
5
|
|
بہار
|
|
76,125
|
|
6
|
|
چنڈی گڑھ
|
|
1502
|
|
7
|
|
چھتیس گڑھ
|
|
28,732
|
|
8
|
|
دادر اور ناگر حویلی
|
|
345
|
|
9
|
|
دمن اور دیو
|
|
283
|
|
10
|
|
دہلی
|
|
25,811
|
|
11
|
|
گوا
|
|
1561
|
|
12
|
|
گجرات
|
|
78,466
|
|
13
|
|
ہریانہ
|
|
72,204
|
|
14
|
|
ہماچل پردیش
|
|
13,544
|
|
15
|
|
جموں و کشمیر
|
|
11,647
|
|
16
|
|
جھارکھنڈ
|
|
14,806
|
|
17
|
|
کرناٹک
|
|
1,91,443
|
|
18
|
|
کیرالہ
|
|
53,529
|
|
19
|
|
لداخ
|
|
558
|
|
20
|
|
لکشدیپ
|
|
633
|
|
21
|
|
مدھیہ پردیش
|
|
38,278
|
|
22
|
|
مہاراشٹر
|
|
99,885
|
|
23
|
|
منی پور
|
|
2319
|
|
24
|
|
میگھالیہ
|
|
2236
|
|
25
|
|
میزورم
|
|
3979
|
|
26
|
|
ناگالینڈ
|
|
3,443
|
|
27
|
|
اوڈیشہ
|
|
1,52,371
|
|
28
|
|
پڈوچیری
|
|
1478
|
|
29
|
|
پنجاب
|
|
31,326
|
|
30
|
|
راجستھان
|
|
91,856
|
|
31
|
|
سکم
|
|
960
|
|
32
|
|
تمل ناڈو
|
|
61,720
|
|
33
|
|
تلنگانہ
|
|
1,10,031
|
|
34
|
|
تری پورہ
|
|
14,252
|
|
35
|
|
اترپردیش
|
|
1,23,761
|
|
36
|
|
اتراکھنڈ
|
|
10,514
|
|
37
|
|
مغربی بنگال
|
|
84,505
|
|
38
|
|
دیگر
|
|
40,144
|
|
مجموعی
|
|
16,13,667
ٹیکہ لگانے کی مہم کے 9ویں دن شام ساڑھے سات بجے تک صرف 10 اے ای ایف آئی کی رپورٹ کی گئی ہے۔
۔۔۔۔۔۔۔۔۔۔۔
U-973
ش ح ۔ ع س۔ ت ع۔
(Visitor Counter : 140
سائنس اور ٹیکنالوجی کی وزارت
بھارتی محققین نے کورونا وائرس جرثومے کی جینیاتی ترتیب اور تجزیئے پر تحقیق شروع کی
نئی دہلی،8؍اپریل، اپنے طرح کے نئے وبائی مرض کورونا وائرس کے بارے میں یہی کہا جاسکتا ہے کہ یہ ایک نئی نوعیت کا وائرس ہے اور اب محققین یہ پتہ لگانے کے لئے کوشاں ہیں یہ اس جرثومے یا وائرس کے مختلف پہلو کیا کیا ہیں۔ مرکز کے دو اداروں یعنی سائنٹفک اینڈ انڈسٹریل ریسرچ کے مرکز  اور سلیولر اینڈ مولیکیولر بائیولوجی  مرکز واقع حیدر آباد نیز نئی دہلی میں واقع انسٹی ٹیوٹ آف جینومکس اینڈ انٹیگریٹو بائیولوجی  نے باہم مل کر نوول کورونا وائرس کی جینوم ترتیب یا جینیاتی تجزیئے پر کام شروع کردیا ہے۔
سی سی ایم بی کے ڈائریکٹر ڈاکٹر راکیش مشرا نے انڈیا سائنس وائر ڈی ایس ٹی کی سینئر سائنس داں جیوتی شرما سے گفتگو کے دوران کہا ہے کہ اس کی مدد سے ہم یہ سمجھنے میں کامیاب ہوسکیں گے کہ یہ وائرس کیسے نشو نما پاتا ہے، اس کی رفتار کیا ہے اور یہ کتنی تیزی سے خود کو آگے بڑھا سکتا ہے۔ مذکورہ مطالع سے ہم یہ جان سکیں گے کہ اس کی نشو نما کی رفتار کیا ہے اور اس کے مستقبل کے کیا کیا پہلو ہوسکتے ہیں۔
واضح رہے کہ جینیات کی ترتیب یا مکمل جینیاتی تجزیئے کا عمل، وہ طریقہ کار ہے جس کا استعمال ایک مخصوص حیاتیاتی جین کی مکمل ڈی این اے ترتیب کے تعین کے لئے کیا جاتا ہے۔ ابھی حال ہی میں جو کورونا وائرس زیر غور ہے، اس کے تجزیئے کی ترتیب سمجھنے کے لئے ضروری ہوگا کہ ان مریضوں کے نمونے حاصل کئے جائیں جو اس جرثومے کے حامل پائے جائیں اور ان نمونوں کو ترتیب کا تجزیہ کرنے والے مراکز کر ارسال کیا جائے۔ واضح رہے کہ جینوم کی ترتیب کا تعین کرنے کے لئے مطالعے کی غرض سے بڑی تعداد میں نمونے درکار ہوتے ہیں۔ اگر آپ بڑے پیمانے پر اعداد وشمار کا استعمال نہیں کرتے تو آپ جو نتیجہ اخذ کریں گے، ضروری نہیں کہ وہ صحیح بھی ہو۔ فی الحال ہم زیادہ سے زیادہ نمونے تجزیئے کی غرض سے جمع کررہے ہیں اور جب یہ نمونے ایک مرتبہ جمع ہوجائیں گے تب ہمارے پاس کئی سو نمونے ہوں گے، جن کی بنیاد پر ہم مختلف حیاتیاتی پہلوؤں سے وائرس کے بارے میں مطالب اخذ کرسکیں گے۔
ہر ایک ادارے کے تین سے چار افراد لگا تار مکمل جینیاتی ترتیب تجزیئے کے پہلو پر کام کررہے ہیں۔ آئندہ تین چار ہفتوں میں محققین 200 سے 300 تک کی تعداد میں الگ تھلگ کئے گئے افراد کے نمونے حاصل کرسکیں گے اور یہی اطلاعات اس وائرس کے برتاؤ کے بارے میں انہیں کسی نتیجے پر پہنچنے میں مدد دیں گے۔ اس مقصد کے لئے نیشنل انسٹی ٹیوٹ آف وائیرولوجی  واقع پونے سے بھی گزارش کی گئی ہے کہ وہ اپنی جانب سے مختلف مقامات سے الگ تھلگ کئے گئے لوگوں کے نمونے فراہم کرائے ، اس سے سائنس داں حضرات کو وسیع اور واضح تصویر سمجھنے اور نتائج اخذ کرنے میں مدد ملے گی۔ اس کی روشنی میں ادارے اس وائرس کا شجرہ ترتیب دے سکیں گے۔ ڈاکٹر مشرا نے بتایا کہ انہیں بنیادوں پر سائنس داں حضرات اس امر کا تعین کرسکیں گے کہ یہ وائرس کہاں سے آیا ہے اور اس کی مماثلت کہاں کہاں زیادہ پائی جاتی ہے، مختلف النوع نمونے اور وہ عوامل جو اسے کمزور کرتے ہیں، ان کا تعین کیا جاسکے گا ، ساتھ ہی ساتھ یہ بھی جانا جاسکے گاکہ اس وائرس کے کون سے پہلو زیادہ مضبوط ہیں، اس کی روشنی میں اس وائرس کو سمجھنے کے کچھ کلیدی اصول ہاتھ آسکیں گے اور مریضوں کو الگ تھلگ کرنے کے کام کو زیادہ بہتر طریقے پر کیا جاسکے گا۔
اس کے علاوہ ادارے نے اپنی جانچ پڑتال کی صلاحیت میں بھی اضافہ کیا ہے۔ بڑی تعداد میں لوگوں کو جانچ کے عمل سے گز ارا جارہا ہے اور اس کی ماس سکریننگ بھی کی جارہی ہے۔ اس کی مدد سے مثبت معاملات کی شناخت کرنے میں آسانی ہوگی اور متاثرہ افراد کو قرنطائن میں بھیجا جاسکے گا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1540
(
امور داخلہ کی وزارت
جناب جی کشن ریڈی کے ذریعے نیشنل کرائم ریکارڈ بیورو کے زیر اہتمام منعقدہ فنگرپرنٹ بیوروز کے ڈائرکٹروں کی بیسویں کل ہند کانفرنس کا افتتاح
نئی دہلی،17 اکتوبر:داخلی اُمور کے وزیر مملکت جناب جی کشن ریڈی نے آج یہاں نیشنل کرائم ریکارڈ بیورو کے زیر اہتمام منعقدہ فنگر پرنٹ بیوروز کے ڈائرکٹر حضرات کی بیسویں کل ہند کانفرنس کا افتتاح کیا۔ اس کانفرنس میں دیگر شخصیات کے علاوہ نیشنل کرائم ریکارڈ بیورو کے ڈائرکٹر جناب رام پھل پوار ، جوائنٹ سکریٹری  ، وزارت داخلہ محترمہ پنیا سلیلا سری واستو اور مرکزی پولیس اداروں / ریاستی حکومتوں اور مرکز کے زیر انتظام علاقوں کے سینئر پولیس افسران بھی شامل تھے۔ ملک بھر سے تقریباً 80 فنگر پرنٹ ماہرین /مندوبین نے افتتاحی تقریب میں شرکت کی۔
حاضرین سے خطاب کرتے ہوئے وزیر مملکت جناب ریڈی نے جرائم کی تفتیش میں انگلیوں کے نشانات کی اہمیت کو اجاگر کرتے ہوئے قومی خودکار فنگر پرنٹ شناخت نظام  کا نظام پیش کرنے کیلئے نیشنل کرائم ریکارڈ بیورو کی کوششوں کی ستائش کی۔ یہ نیٹ ورک کل ہند پیمانے پر منحصر ہے اور اس کے تحت متعلقہ چیزیں ریکارڈ پر لائی جاتی ہیں اور مختلف جرائم میں ملوث مجرموں کی انگلیوں کے نشانات کو باہم شیئر کیا جاتا ہے۔ انہوں نے اس امر پر اطمینان کا اظہار کیا کہ قومی کرائم ریکارڈ بیورو کے تحت مرکزی فنگر پرنٹ بیورو مجرموں کے انگلیوں کے نشانات کے ریکارڈ کو قائم رکھنے کے بہترین طریقہ کار پر عمل پیرا ہے۔
قومی کرائم ریکارڈ بیورو کے ڈائرکٹر جناب رام پھل پوار نے کہا کہ این اے ایف آئی ایس پولیس کو جرائم کو تیزی سے حل کرنے میں مدد دیگا۔ انہوں نے زور دیکر کہا کہ ریاستی فنگر پرنٹ بیوروز میں معقول تعداد میں عملے کی ضرورت پوری کی جانی چاہئے۔ انہوں نے اس دو روزہ کانفرنس کے دوران انگلیوں کے نشانات اٹھانے کی سہولت کو زیادہ مفید اور تفتیش کیلئے آسان رسائی کی حامل بنانے پر بھی غور وفکر کرنے کی ضرورت پر زور دیا۔
جوائنٹ سکریٹری  محترمہ پنیا سلیلا سری واستو نے تعلیمی اداروں اور بین الاقوامی ایجنسیوں کے تعاون واشتراک کے توسط سے فنگر پرنٹ برادری کی صلاحیت سازی بڑھانے پر زور دیا۔
( م ن۔ ۔ ع ن (
U. No. 4649
(Visitor Counter : 45
وزارت دفاع
ای چھاؤنی پروجیکٹ کے تحت کنٹونمنٹ بورڈ کے شہریوں کے لئے جی آئی ایس پر مبنی پانی کی فراہمی کا خود کار نظام
کنٹونمنٹ بورڈ کے رہائشیوں کےلئے جی آئی ایس پر مبنی پانی کی فراہمی کا خود کارنظام حال ہی میں لانچ کیا جاچکا ہے۔ یہ نظام وزیردفاع جناب راجناتھ سنگھ نے ڈیفینس اسٹیٹ ڈے 2021 کے موقع پر لانچ کیا۔
کنٹونمنٹ بورڈس کے لئےجی آئی ایس پر مبنی پانی کی فراہمی کانظام ،بھاسکر اچاریہ انسٹی ٹیوٹ فار اسپیس ایپلیکیشنز اور جی او انفارمیٹکس  کے ذریعہ ، سکریٹری دفاع اور ڈیفنس اسٹیٹ دہلی کے ڈائریکٹر جنرل کی رہنمائی کے مطابق تیار کیا گیا ہے۔
کنٹونمنٹ کے رہنے والوں کو پانی کاکنکشن مہیا کرنے کے سلسلے میں یہ طریقہ ٔکار بہت آسان اور تیز رفتارہے۔ یہ مکمل طور پر خود کار ہے جو کہ :
- اپنے شہریوں کو ایسی سہولت فراہم کرتا ہے جس سے وہ پانی کی فراہمی کےکنکشن کے مقام کی خود نشاندہی کرسکیں۔
- یہ خودکارانہ طور پر نزدیکی ترین پائپ لائن کا سراغ دیتا ہے۔
- تمام پا نی سپلائی کرنے والی لائنوں کی صلاحیت اور گنجائش کو بھی متعین کردیا گیا ہے۔
- یہ مقام کی بنیاد پر فاصلے کا حساب لگاتا ہے اور :
- اس نظام کے استعمال کرنےوالے کو جو بل ادا کرنا ہوتاہے، جس میں کنکشن کے اخراجات بھی شامل ہیں ، آن لائن ادا کیا جاسکتا ہے۔
اس ماڈیول میں پانی کے کنکشن کے لئے منظوری حاصل کرنے کی سہولت آن لائن بھی موجود ہے۔ ایک بار جب یہ نظام منظوری کوجاری کردیتا ہے تو کنٹونمنٹ بورڈ کےمتعلقہ محکمہ کو ایک مقررہ وقت کے اندر اندر پانی کےکنکشن کو یقینی بنانا ہوتا ہے۔ یہ نظام بہت اعلی ٰ پیمانے کا صارف دوست، موثر اور شفاف ہے۔
جی آئی ایس نظام ملک کے اندر اپنے قسم کاپہلا نظام ہے،یہ نظام کم از کم حکومت کے تصور پر مبنی ہے اور زیادہ سے زیادہ عملی حکمرانی کے تصور کو تقویت دیتا ہے، کیوں کہ پانی کے کنکشن کی منظوری وغیرہ کے لئے اس نظام میں کسی انسان کا کوئی جسمانی دخل نہیں ہے۔
پانی کی فراہمی کےروایتی نظام میں، شہریوں کو بلدیاتی اداروں میں جاکر درخواست داخل کرنی ہوتی ہے، جہاں اس درخواست کو آگےبڑھانے کے عمل میں کافی طویل عرصہ لگ جاتا ہے۔اس روایتی نظام میں جوچارج ادا کئے جاتےہیں وہ اآف لائن ہوتے ہیں اور پانی کا کنکشن دیئے جانے کے لئے کوئی وقت مقررنہیں کیا جاتا ہے۔ بی آئی ایس اے جی نے جی آئی ایس ماڈیول پر کامیابی کے ساتھ عمل درآمد کیا ہے اور اس کو بھارت الیکٹرانکس لمیٹیڈ  کے ذریعہ ای چھاونی پورٹل کے ساتھ مربوط کیا گیا ہے۔
ڈیفنس اسٹیٹ ڈے 16 دسمبر 2021 کو ڈائریکٹر جنرل، ڈیفینس اسٹیٹس کے ذریعہ منایا گیا تھا۔
تعاون کی وزارت
امور داخلہ اور امداد باہمی کے مرکزی وزیر داخلہ جناب امت شاہ نے کوآپریٹیو کے 100ویں بین الاقوامی دن کے موقع پر عوام کو مبارکباد پیش کی
کوآپریٹیو کے 100 ویں بین الاقوامی دن کے موقع پر، میں بھارت میں کوآپریٹیوز کے خیال کو مضبوط کرنے کے لیے انتھک محنت کرنے والی تمام عظیم شخصیات اور آپریٹو سیکٹر کے ذریعے غریب سے غریب لوگوں کے معیار زندگی بلند کرنے میں مصروف تمام لوگوں کو نمن کرتا ہوں
ہمہ گیر ترقی کے وژن کو عملی جامہ پہنانے کے لیے کوآپریٹیو کا خیال بہترین ذریعہ ہے
وزیر اعظم جناب نریندر مودی کی قیادت میں امداد باہمی کی وزارت کئی اہم قدم کرتے ہوئے اس شعبے کو مزید طاقتور، جدید اور شفاف بنانے کے لیے پرعزم ہے
امور داخلہ اور امداد باہمی کے مرکزی وزیر داخلہ جناب امت شاہ نے کوآپریٹیو کے 100ویں بین الاقوامی دن کے موقع پر عوام کو مبارکباد پیش کی۔ اپنے ٹوئٹس میں جناب امت شاہ نے کہا کہ کوآپریٹیو کے 100 ویں بین الاقوامی دن کے موقع پر، میں بھارت میں کوآپریٹیوز کے خیال کو مضبوط کرنے کے لیے انتھک محنت کرنے والی تمام عظیم شخصیات کو نمن کرتا ہوں ۔ اس کے ساتھ ہی میں ان تمام لوگوں کو مبارکباد پیش کرتا ہوں جو آپریٹو سیکٹر کے ذریعے غریب سے غریب لوگوں کے معیار زندگی بلند کرنے میں مصروف رہے ہیں۔
امور داخلہ اور امداد باہمی کے مرکزی وزیر نے کہا کہ ہمہ گیر ترقی کے وژن کو عملی جامہ پہنانے کے لیے کوآپریٹیو کا خیال بہترین ذریعہ ہے۔ وزیر اعظم جناب نریندر مودی کی قیادت میں امداد باہمی کی وزارت کئی اہم قدم کرتے ہوئے اس شعبے کو مزید طاقتور، جدید اور شفاف بنانے کے لیے پرعزم ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7159
(Visitor Counter : 96
وزیراعظم کا دفتر
وزیر اعظم نےاڈیشہ حکومت کے وزیر جناب نبا کشور داس کی موت پر اظہار تعزیت کیا
وزیر اعظم جناب نریندر مودی نے اڈیشہ حکومت میں وزیر جناب نبا کشور داس کی موت پر اپنے گہرے رنج و غم کا اظہار کیا ہے۔
ایک ٹوئیٹ میں وزیر اعظم نے کہا :
’’اڈیشہ حکومت کے وزیر جناب نبا کشور داس جی کی اچانک موت پر میں غمزدہ ہوں ۔ اس المناک وقت میں ان کے افراد کنبہ کو تعزیت پیش کرتا ہوں ۔ اوم شانتی‘‘
وزارت اطلاعات ونشریات
سوراج سیریل ڈی ڈی نیشنل پر بِنج واچ موڈ میں ٹیلی کاسٹ کیا جائے گا
ڈی ڈی نیشنل 11 فروری 2023 کو دوپہر 1 بجے سے شروع ہونے والے ’سوراج‘ سیریل کو ہفتہ اور اتوار کو بِنج واچ موڈ میں ٹیلی کاسٹ کرے گا۔
ٹیلی کاسٹ کا شیڈول درج ذیل ہے:
|
|
ایپیسوڈ نمبر
|
|
اصل کردار / واقعہ / مقام
|
|
مدت
|
|
ٹیلی کاسٹ کی تاریخ
|
|
1سے 3
|
|
- واسکو دی گاما
- وجے نگر
- رانی اباکا
|
|
- 24دسمبر 1498 –1524
- 1336 – 1646
- 1525 – 1570
|
|
11 فروری 2023
|
|
4 سے 6
|
|
- شوپّا نائک
- شیواجی
- کنہوجی انگرے
|
|
- 1645 – 1660
- 3 اپریل1674 –1680
- 1689 – 1729
|
|
12 فروری2023
|
|
7 سے 9
|
|
- باجی راؤ
- چماجی اپّا
- ای آئی سی – فرنچ
|
|
- 17 اپریل 1720 – 28 اپریل 1740
- 1707 – 1740
- 1664 – 1794
|
|
18 فروری2023
|
|
10 سے12
|
|
- ای آئی سی - برٹش
- مرتند ورما
- بیٹل آف پلاسی
|
|
- یکم جون1600 –1874
- 7 جولائی1706 –1758
- 23 جون1757–
|
|
19 فروری2023
|
|
13 سے 15
|
|
- پولی تھیور
- رانی ویلو نچیار
- ویر پانڈیا کٹا بومنn
|
|
- 1715 – 1767
- 3 جنوری 1730 –
- 25 دسمبر1716
- 16 دسمبر1760 –1799
|
|
25فروری2023
|
|
16 سے 18
|
|
- پازاہاسی راجا
- سنیاسی مومنٹ
- بکشی جگ بندھو پائیکا لیڈرس
|
|
- 30 نومبر1774 –1805
- 1770
- مئی1817 –
- دسمبر - 1818
|
|
26فروری2023
|
|
19 سے 21
|
|
- وزیر علی
- ویلو تھمپی دلاوا
- تلکا مانجھیi
|
|
- 19 اپریل 1780 – 15 مئی 1817
- 17جولائی1802 –1835
- 29 دسمبر 1856 – 13 اگست - 1891
|
|
04مارچ2023
|
|
22 سے 24
|
|
- ہاتھرس ریولٹ 
- یو ٹیروٹ سنگھ
- سدھو کانو مرمو
|
|
- 1818
- 17 جولائی1802- 1835
- 1855-56
|
|
05مارچ2023
’سوراج – بھارت کے سواتنترتا سنگرام کی سماگرا گاتھا‘، ایک 75 ایپیسوڈ کا میگا شو ہے جو 15ویں صدی کے بعد سے جب واسکو-دی-گاما بھارت میں آیا تھا، ہندوستان کی آزادی کی جدوجہد کی شاندار تاریخ کو بیان کرتا ہے۔ اس سیریل میں ہندوستانی تاریخ کے کئی پہلوؤں کو دکھایا گیا ہے جس میں جدوجہد آزادی کے کم معروف ہیروز کی زندگیوں اور قربانیوں کو اجاگر گیا ہے۔
سوراج سیریل کا آغاز 5 اگست 2022 کو مرکزی وزیر برائے داخلہ اور تعاون جناب امت شاہ نے، مرکزی وزیر برائے اطلاعات و نشریات جناب انوراگ سنگھ ٹھاکر اور مرکزی وزیر مملکت برائے اطلاعات و نشریات ڈاکٹر ایل مروگن کی موجودگی میں کیا تھا۔ سیریل کا ٹیلی کاسٹ 14 اگست 2022 کو ڈی ڈی نیشنل پر ہندی میں شروع ہوا اور اس کے بعد دوردرشن کے علاقائی نیٹ ورک پر نو علاقائی زبانوں  میں اسکی ٹیلی کاسٹ شروع ہوئیں۔ ہندی میں سوراج کا ہر تازہ ایپی سوڈ، اتوار کو صبح 9 بجے اور رات 9 بجے ڈی ڈی نیشنل پر نشر کیا جاتا ہے اور منگل، بدھ اور جمعرات کو دوپہر 1 بجے اور ہفتہ کو رات 9 بجے دہرایا جاتا ہے۔ آڈیو ورژن ہفتہ کی صبح 11 بجے سے آل انڈیا ریڈیو نیٹ ورک پر نشر کیا جاتا ہے۔
بہت چھوٹی، چھوٹی اور درمیانی صنعتوں کی وزارت
دیہی ، زرعی اور قبائلی شعبے میں بہت چھوٹے بزنس کےلیے ، بہت چھوٹی مالی مدد کی ایک پالیسی وقت کی ضرورت ہے
نئی دہلی،20 جولائی ، 2020 / بہت چھوٹی ، چھوٹی اور میڈیم صنعتوں اور سڑک و ٹرانسپورٹ کے مرکزی وزیر جناب نتن گٖڈکری نے ایک پالیسی یا ایک ماڈل کی ضرورت پر زور دیا ہےجس سے بہت چھوٹی/ چھوٹے بزنس / ماہی گیر ، چھوٹی موٹر کشتی چلانے والے، رکشا چلانے والے، سبزی بیچنے والے، غریب اور اپنی مدد آپ گروپوں کی مالی مدد کی جا سکے۔ وہ کل دیر رات ویڈیو کانفرنس کے ذریعے ‘‘ایم ایس ایم ای اور گزر بسر کو دوبارہ قائم کرنے کے بارے میں پورے آئی آئی ٹی شعبے میں عالمی ای اجلاس سے خطاب کر رہے تھے۔
انہوں نے کہا کہ ملک کی زیادہ تر آبادی ماہی گیری، شہد کی مکھیاں پالنے ، بانس اگانے جیسی بہت چھوٹی صنعتوں میں شامل ہے اور وہ معاشی اور سماجی طور پر پسماندہ ہے اور اس کے پاس ان کاموں کے لیے وافر رقم نہیں ہے۔ یہ لوگ محنت کش ہیں، ہنر مند ، باصلاحیت اور ایماندار ہیں لیکن رقم کے کمی کے سبب یہ لوگ اپنے بزنس یا کام میں کوئی اضافہ نہیں کر سکتے ۔ اگر انہیں ذرا سی بھی مالی تکنیکی اور مارکیٹنگ مدد حاصل ہو جائے تو یہ لوگ اپنے کام کاج میں ترقی کر سکتے ہیں جس کی وجہ سے دیہی ، زرعی اور قبائلی علاقوں میں روزگار کے موقعوں میں یقیناً اضافہ ہوگا اور ہماری مجموعی گھریلو پیداوار کو بھی استحکام حاصل ہوگا۔ جناب گڈکری نے ان سماجی معاشی اور تعلیمی طور پر پسماندہ چھوٹے صنعت کاروں کی مدد کے لیے ایک طریقۂ کار تیار کرنے کی غرض سے مشورے طلب کیے ہیں ۔ انہوں نے کہا کہ یہ طریقۂ کار شفاف ، بدعنوانی سے پاک، آئی ٹی سے لیس ہونا چاہیے جس میں ان لوگوں کو بھاگ دوڑ نہ کرنی پڑے اور کم سے کم چیزوں کے لیے اجازت حاصل کرنی پڑے۔ انہوں نے امید ظاہر کی کہ وزارت خزانہ کے تحت نیتی آیوگ کی طرف سے اس طریق کار کو منظوری ملنے کے بعد بانس، شہد کی پیداوار، متبادل ایندھن اور دیگر شعبوں میں مصروف بہت سے چھوٹے صنعت کاروں کو مدد ملے گی۔ نوبیل امن انعام یافتہ پروفیسر محمد یونس جو بنگلہ دیش میں گرامن بینک کے بانی ہیں انہوں نے بھی ویڈیو کانفرنس میں تبادلۂ خیال کے دوران اپنے نظریات کا اظہار کیا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔07۔20
U – 4034
(Visitor Counter : 143
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 179.53 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 44,488 ہے۔
فی الحال زیر علاج مریضوں کی شرح 0.10 فیصد ہے۔
سردست ملک میں شفایابی کی شرح 98.70 فیصد ہے۔
گزشتہ 24 گھنٹوں کے دوران 6,554 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,20,120 ہوگئی ہے۔
پچھلے 24 گھنٹوں کے دوران 4,184 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 77.60کروڑ ٹیسٹ کئے جاچکے ہیں۔گزشتہ 24 گھنٹوں کے دوران 8,73,974 ٹیسٹ منعقد کئے گئے۔
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت نے ویو شریشٹھ سمّان 2022 کے لئے نامزدگیاں طلب کی ہیں
یکم اکتوبر 2022 کو عمر دراز افراد کے بین الاقوامی دن  تقریبات کے حصے کے طور پر 13 زمروں کے تحت یہ ایوارڈ دئے جائیں گے
سات زمرے اداروں کے لئے اور بقیہ 6 افراد کے لئے مخصوص ہیں
نامزدگیاں 19؍ اگست 2022 تک مقررہ شکل میں آن لائن جمع کرائی جا سکتی ہیں
سماجی انصاف اور تفویض اختیارات کی وزارت  نے ویو شریشٹھ سمان  2022 کے لئے نامزدگیاں طلب کی ہیں۔ ایوارڈ 13 زمروں میں ہوں گے، جو ممتاز اداروں اور افراد کو ، بزرگ شہریوں کے مفادات کے لئے نمایاں خدمات انجام دینے کے لئے پیش کئے جائیں گے۔ یکم اکتوبر 2022 کو بزرگ شہریوں کے عالمی دنننن کی تقریبات کا حصہ ہیں۔
تیرہ زمروں میں سے 7 اداروں کے لئے ہیں، جنہوں نے بزرگ شہریوں کے کاز کے تئیں نمایاں کام انجام دیئے ہیں اور بقیہ 6 زمرے ان افراد کے لئے ہیں، جنہوں نے بزرگ شہریوں کی بہبود کی جانب نمایاں خدمات انجام دی ہیں۔
نامزدگیوں کو مقررہ فارمٹ میں 19؍ اگست 2022 تک پورٹل www.awards.gov.in پر اپلوڈ کیا جا سکتا ہے۔ اس سلسلے میں تفصیلی رہنما خطوط ایم ایس جے ای کی ویب سائٹ https://socialjustice.gov.in. پر دستیاب ہیں۔
سینئر سٹیزن کے لئے بہترین خدمات اور سہولیات والے بہترین ضلع کو ایک توصیف نامہ اور 10 لاکھ روپے کا نقد انعام دیا جائے گا۔
عمر درازی کے میدان میں تحقیق کے لئے بہترین ادارے کو ایک توصیف نامہ، یادگاری نشان اور 5 لاکھ روپئے کا نقد انعام دیا جائے گا۔۔ سینئر سٹیزن کے لئے بہترین خدمات اور بیداری پیدا کرنے کے لئے بہترین ادارے کو توصیف نامہ، مومنٹو اور 5 لاکھ روپے نقد انعام ملے گا۔
انفرادی زمرے میں صد سالہ ایوارڈ ان افراد کو دیا جائے گا، جو 90 برس سے اوپر کی عمر کے ہیں اور ابھی تک جسمانی طور پر چاق و چوبند ، خود کفیل اور معاشرے کے لئے سودمند ہیں۔ اس ایوارڈ میں توصیف نامہ، یادگاری نشان اور ڈھائی لاکھ روپے کا نقد انعام شامل ہے۔
آئیکونک مدر کا ایوارڈ، ان بزرگ خواتین کے لئے ہوگا، جنہوں نے دشوار حالات کا سامنا کرتے ہوئے اپنے بچوں کی پرورش کی اور انہیں اپنی پسند کے کریئر میں نمایاں مقام بنانے میں مدد کی۔ ‘‘ آئکونک مدر’’ یعنی بے مثال ماں کا ایوارڈ ایک توصیف نامہ، یادگاری نشان اور ڈھائی لاکھ روپے پر مشتمل ہوگا۔
تفصیلات کے لئے یہاں کلک کریں:
دیہی ترقیات کی وزارت
انتودیہ دیوس کے موقع پرکل دین دیال اپادھیائے گرامین کوشل یوجنا  کا یوم تاسیس، ‘‘کوشل سے کل بدلیں گے’’ پروگرام کے طو رپر منایا جائے گا
نئی دلّی ، 24ستمبر 2020 / 25 ستمبر 2014 کو پنڈت دین دیال اپادھیائے کی 98 ویں سالگرہ کے موقع پر ان کے اعزاز میں ‘‘انتودیہ دیوس’’ کا اعلان کیا گیا تھا۔آج کے دن ہی دیہی ترقی کی وزارت  نے 2014 میں اسے اجیویکا اسکل نامی موجودہ اسکل ڈیولپمنٹ پروگرام کو دین دیال اپادھیائے گرامین کوشل یوجنا  کے طور پر تشکیل نو کیا تھا، جس کے توسط سے زیادہ رسائی، کوریج اور معیار پر زور دیا گیا ہے۔ دیہی ترقی کی وزارت نے ایسا کرنے میں اپنے ہنر مندی کی تربیت کے پروگراموں کو نافذ کرنے میں 15 سالوں میں حاصل تجربے کا استعمال کیا ہے۔ ڈی ڈی یو – جی کے وائی اب ایک مانگ پر مبنی پلیس مینٹ – لنکڈ اسکلنگ پروگرام ہے، جو غریب نوجوانوں کو قومی اور عالمی سطح کے روز گار کے مواقع سے واقف کراکر فائدہ پہنچانے میں اہل بناتی ہے۔
انتودیہ مشن کا جذبہ ‘‘آخری شخص تک پہنچنے’’ میں پنہا ں ہے۔ دیہی ترقی کی وزارت بھی بھارت کے تمام مستحق دیہی نوجوانوں تک رسائی حاصل کرکے اس موٹو کو حاصل کرنے کی سمت میں کام کررہی ہے۔ پچھلے برسوں میں ڈی ڈی یو – جی کے وائی دیہی نوجوانوں کے لئے ایک مؤثر دیہی ترقی کی پہل ثابت ہوئی ہے، جو بازار سے جڑی ہنر مندی اور پائیدار اجرت روز گار کے مواقع فراہم کرتی ہے۔
دیہی ترقی کی وزارت انتودیہ دیوس 2020 کو منانے کے لئے ملک بھر میں پھیلے اپنے ہنر مند اور پرجوش مستفیدین اور دیگر اسٹیک ہولڈروں کے ساتھ اس دن دین دیال اپادھیائے گرامین کوشل یوجنا  منارہی ہے۔ وبا کے اس دور میں دیہی ترقی کی وزارت تمام ریاستوں ؍ مرکز کے زیر انتظام خطوں، پروجیکٹ پر عمل در آمد کرنے والی ایجنسیوں، ایمپلائرس اور دیہی نوجوانوں کے ساتھ آن لائن یوم تاسیس منارہی ہے۔
دیہی ترقی اور پنچایتی راج اور زراعت وکسانوں کی فلاح وبہبود کے مرکزی وزیر جناب نریندر سنگھ تومر اور دیہی ترقی کی وزیر مملکت سادھوی نرنجن جیوتی، ریاستی حکومتوں کے سینئر افسروں ، ایس آر ایل ایم اور اسکل مشن کے اسٹیٹ مشن ڈائریکٹرس کے ساتھ اس موقع کو شرف قبولیت بخشیں گے۔ ہر ایک سے درخواست کی جاتی ہے کہ ڈی ڈی یو- جی کے وائی کے اس شاندار سفر کے اس جشن میں شامل ہوں۔
۔۔۔۔۔۔۔۔۔۔۔۔۔۔

U.NO. 5833
(Visitor Counter : 152
سٹرک ٹرانسپورٹ اور شاہراہوں کی وزارت
نقل وحمل اورشاہراہوں کی وزارت نے 21-2020کے ابتدائی 6ماہ میں 3951 کلومیٹرسڑکوں کی تعمیرکی ؛ کووڈ -19کی وباء کے باعث درپیش مشکلات کے باوجودیومیہ 21.60کلومیٹر کی شرح سے سڑکوں کی تعمیرکام مکمل کیا
نئی دہلی ،9؍اکتوبر:نقل وحمل اورشاہراہوں کی وزارت نے رواں مالی سال  کے ابتدائی 6ماہ کے دوران 3951کلو میٹرطویل سڑکوں کی تعمیرات کا کام، کامیابی کے ساتھ مکمل کرلیاہے ۔ کووڈ -19کی وباء کے باعث درپیش مشکلات کے باوجودیومیہ 21.60کلومیٹر کی شرح سے سڑکوں کی تعمیرکام پوراکیاگیا۔وزارت نے اس رواں مالی سال کے دوران 11000کلومیٹرطویل سڑکوں کی تعمیر کا بڑا نشانہ مقرر کیاہے ۔